શહેરના નવા ૧૫૦ ફૂટ રિંગ રોડ ઉપર અવારનવાર અકસ્માતના બનાવો બનતા હોય છે ત્યારે ગત રાત્રે વધુ એક અકસ્માતમાં જમીન મકાનના ધંધાર્થીનું મોત નીપજ્યું છે શહેરના મવડીના નવલનગરમાં રહેતા અને જમીન મકાનનો વ્યવસાય કરતા ચેતનભાઈ રમણીકભાઇ વડેરા નામના ૫૫ વર્ષીય લોહાણા આધેડ તેમના ૨૦ વર્ષીય પુત્ર વીરેન સાથે બાઇકમાં નવા ૧૫૦ ફૂટ રિંગ રોડ ઉપર હોટલમાં જમવા ગયા હતા ત્યાંથી જમીને બંને પિતા-પુત્ર સાડા નવેક વાગ્યે પોતાનું બાઈક લઈને પરત ઘરે આવવા નીકળ્યા ત્યારે કિંગ્સ પાટર્ી પ્લોટ પાસે ચેતનભાઈએ બાઇકમાં કાબુ ગુમાવતા બાઈક સ્લીપ થઇ ગયું હતું અને પાછળથી આવતા જી જે ૦૩ એ એક્સ ૫૦૬૯ નંબરના ટ્રકના પાછલા જોટામાં ચેતનભાઈ આવી જતા તેઓનું ઘટનાસ્થળે જ કમકમાટીભર્યું મોત નીપજ્યું હતંન જયારે પુત્ર વિરેનને ચમત્કારિક બચાવ થયો હતો ઘટનાને પગલે પરિવારજનો અને પોલીસ કાફલો દોડી ગયો હતો અને જરૂરી કાર્યવાહી હાથ ધરી હતી.